cyanic-selkie/wikianc huggingface dataset:
Cézembre
Under den første verdskrigen oppretta den belgiske hæren eit disiplinærkompani på Cézembre. Under den andre verdskrigen vart festningsverket på øya forsterka av tyskarane som ein del av Atlanterhavsmuren. Under Operasjon Overlord sommaren 1944 vart den tyske garnisonen kraftig bombardert av artilleri på land, til sjøs og frå lufta, og nokre av dei første napalm-bombene vart nytta. Øya overgav seg i byrjinga av september 1944. På grunn av den kraftige bombinga er landskapet til Cézembre bert og har framleis lite vegetasjon. Alle minene på øya er framleis ikkje fjerna, så det meste av øya bortsett frå stranda er ein zone interdit (forbode område).
Maharashtra
Maharashtra (महाराष्ट्र) er ein delstat vest i India. Han har kyst i vest mot Arabiahavet og grenser elles til Gujarat, Madhya Pradesh, Chhattisgarh, Andhra Pradesh, Karnataka, Goa og Dadra og Nagar Haveli. Hovudstaden er millionbyen Mumbai (Bombay), og staten er den nest mest folkerike i landet etter Uttar Pradesh. Målt i flatevidd er han den tredje største, etter Rajasthan og Madhya Pradesh. Hovudspråket i delstaten er marathi.
Geografi
Viktige byar er Mumbai, Pune, Jangaor, Ahmednagar, Sholapur, Nasik, Kolhapur, Aurangabad og Nagpur.
Innbyggjarar
Folketeljinga i 2001 kom fram til at det budde 96 752 247 menneske i Maharashtra.
Historie
Delstaten blei danna 1. mai 1960 etter krav frå marathiane om å få sin eigen stat. Delstaten Bombay blei delt i dei to statane Maharashtra og Gujarat etter kva som var hovudspråk. Det var stor usemje om kva stat sjølve Bombay (no Mumbai) skulle høyra til, men regjeringa lét han til slutt høyra til Maharashtra.
São Miguel do Gostoso
São Miguel do Gostoso er ein kommune i delstaten Rio Grande do Norte i Brasil. Han er hovudsakleg ein fiskelandsby og har rundt 9000 innbyggjarar (IBGE 2008). Kommunen ligg rundt 10 mil frå delstatshovudstaden Natal.
Groix
Groix (Île de Groix; Enez Groe på bretonsk) er ei øy nordvest i Frankrike i departementet Morbihan i Bretagne. Øya er 8 km lang og 3 km brei og dekkjer eit areal på 15 km². Ho har eit folketal på 2 275 (1999). Groix ligg få kilometer utanfor Lorient. Dagleg går det fleire båtturar mellom Lorient og Groix.
Det ligg fleire små landsbyar på øya. I nord er det høge klippar mot havet, medan sørkysten av sandstrender i isolerte viker. Øya er eit naturreservat og heim til mange forskellige sjøfuglar.
Per Gudvangen
Per Gudvangen var ein norsk spelemann frå Gudvangen i Sogn. Han lever att i gangaren Gudvangen, som er nytta mange stader (sjølv om det ikkje er visst at han var opphav til denne slåtten).
Seinare er det fortald korleis Per skulle gå over isen mellom Sogn og Hallingdal, og då hemna fanden seg ved å gjera isen morken, slik at Per gjekk gjennom isen og bleiv. Fela vart funnen seinare, og det var framleis læte i ho.
På grunnlag av desse sogene kan ein gisse seg til at Per Gudvangen var ein dugande spelemann, og at han for mellom Sogn og Hallingdal. Slike ferder kan forklåre noko sams spel mellom desse områda. Han levde om lag samstundes med sønene til Blank-Ola i Hallingdal. Gudvangen kan på same vis ha påverka spelet i Valdres gjennom den første namngjevne spelemannen der, Knut P. Ringestad.
Det er fleire slåttar som ber namnet «Gudvangen» etter Per.
Stortingsrepresentantar 1981-1985
Stortingsrepresentantar 1981-1985 er ei liste over stortingsrepresentantane i valperioden 1. oktober 1981 til 30. september 1985. Stortinget hadde totalt 155 representantar, fordelt med 66 (65 før omval) til Arbeidarpartiet, 53 (54 før omval) til Høgre, 15 til Kristeleg Folkeparti, 11 til Senterpartiet, 4 til Sosialistisk Venstreparti, 4 til Framstegspartiet og 2 til Venstre.
I valkrinsen Buskerud vart det halde omval, eit omval som førte til at Arbeidarpartiet vann eit mandat og Høgre tapte eit.
Portlaoise
Portlaoise (irsk Port Laoise, tidlegare staving Port Laoighise, tidlegare namn Maryborough) er ein by i Republikken Irland. Han er det administrative senteret i County Laois og ligg sentralt på Irland.
I nærleiken av byen ligg Dunamaseklippen, eit keltisk festningsverk som Ptolemaios noterte seg på 100-talet. I 845 vart den dåverande festninga plyndra av vikingar. Det ligg òg tre herregardar i nærleiken: Emo Court, frå 1700-talet og teikna av James Gandon, Ballyfin House, som no er ein privatskule, og Mountmellick.
Portlaoise fengsel er eit høgtryggleiksfengsel som særleg har vorte brukt til terroristar frå Nord-Irland. Etter at amnestiet som vart nedfelt i Belfastavtalen tredde i kraft har det vore færre fangar innan denne kategorien.
Bekkeniauga
Bekkeniauga er ein kjevelaus fisk i niaugefamilien. Det er den einaste reine ferskvassarten niauga i norske farvatn, og er elles utbreidd i mesteparten av vest-Europa frå den franske middelhavskysten i sør til Finland i nord.
Levesett
Bekkeniauga lever heile livet i ferskvatn, og føretek få eller ingen vandringar. Larvane driv stundom noko med straumen før dei botnslår og lever filtrerande av mikroalgar og detritus. Dei lever nedgravne i elvebotnen i 3-7 år, før dei vert kjønnsmogne.
Dei vaksne individa kjem opp or botnen og sym oppstrøms til gyteplassen om natta seint på våren. Gytegropa vert graven på sand- eller grusbotn på grunt vatn i rennande vatn (0,2-3 m vassføring i sekundet), og dei gyt i grupper på 2-30 individ. Som oftast vert egga til ei ho befrukta av 2-3 hannar. Alle døyr etter gytinga. Egga klekker etter ei knapp veke.
Sava Dolinka
Sava Dolinka er ei av kjeldeelvane til Sava nordvest i Slovenia.
Den 45 km lange Sava Dolinka startar som Nadiža i Planicadalen nedanfor Zadnja Ponca i Dei juliske Alpane, 1222 meter over havet, nær grensa til Italia. Elva går raskt under jorda like etter kjelda go kjem til overflata att 5 km seinare i ei høgd 842 meter over havet i Zelenci, nær Kranjska Gora. Sava Dolinka renn gjennom Kranjska Gora, Gozd Martuljek, Jesenice, mellom Bled og Breg og forbi byen Lesce. Den første av ei rekkje vasskraftverk i elva, Moste (22,5 MW) ligg nær Žirovnica.
Elva renn saman med den andre store kjeldeelva til Sava, Sava Bohinjka, ved Radovljica. Ei av dei største sideelvane til Sava Dolinka er Radovna, som ho møter i Vintgar, ei kløft nær Bled.
György Ligeti
György Sándor Ligeti var ein dei viktigaste komponistane innanfor kunstmusikken på 1900-talet. Han blei fødd inn i ein ungarsk, jødisk familie i Transilvania, Romania, men budde i Ungarn før han i 1956 emigrerte til Austerrike.
Musikken Ligeti skreiv i Ungarn, var tydeleg inspirert av Béla Bartók, og dei mest modernistisk orienterte verka blei slått hardt ned på av den sovjetiske sensuren. Etter å ha flytta frå Ungarn, komponerte Ligeti verk med vekt på teksturar (inspirerte av elektronisk musikk), mikro-polyfoni (som han sjølv kalla det), og klangflatar. I 1970-åra trer rytmen fram som eit viktig element, og i 1977 komponerer han sin einaste opera Le Grand Macabre. Ved overgangen til 1980-talet er det ein periode med få verk frå Ligeti; det var ein periode som blei brukt til utviklinga av ein ny stil. Den innebar ein mindre tett kromatikk, ein hang til å favorisera små og store tersar, samt komplekse og maskinaktige polyrytmar. Blant dei mest kjende verka frå denne siste perioden er pianokonserten (som han kalla eit estetisk credo), fiolinkonserten og Hamburg-konserten.
I 1993 vart Ligeti tildelt Ernst von Siemens’ musikkpris.
Hjå det store publikummet er verka til Ligeti best kjent gjennom filmane til Stanley Kubrick, og då spesielt 2001: A Space Odyssey.
Ingrid Marie Treborg
Ingrid Marie Treborg er ein norsk TV 2-journalist og forfattar. Treborg er kjend som skaparen av den fiktive bloggen FlinkePiker. Ho romandebuterte i 2012 med boka Flink pike, som blei tildelt Kultur- og kirkedepartementets debutantpris. Tidlegare har ho bidratt i fleire diktbøker og novellesamlingar, som Stortinget og Aschehougs Sånn er det bare.
Treborg voks opp på Kverneland på Jæren. Som ung busette ho seg i Oslo.
Ho har vore informasjonssjef i Aktive Kvinners Kultur Senter (AKKS) og webredaktør for Egmont Hjemmet Mortensen og God Kveld Norge på TV2. Ho jobbar no som journalist for TV 2.
Yoshihiro Yatsukawa
Yoshihiro Yatsukawa er ein tidlegare japansk fotballspelar.
Han spela for klubben JEF United Ichihara.
Harstad kommune
Harstad, på nordsamisk Hárstták, er ein kommune i Troms-området i Troms og Finnmark fylke. Han er etter folketal den nest største kommunen i fylket og den tredje største i Nord-Noreg. Under kommunereforma i 1964 blei Harstad slått saman med dei to tidlegare kommunane Trondenes og Sandtorg, og i 2013 med den tidlegare Bjarkøy kommune. Kommunen ligg på nord- og austsida av Hinnøya, den største øya i Noreg, i tillegg til Grytøya, Bjarkøy, Sandsøya og ei rekkje mindre øyer.
Byen Harstad er administrasjons- og skulesenter Sør-Troms, og eit viktig trafikknutepunkt, med mellom anna daglege vitjingar av Hurtigruta. Dei nordnorske festspela blir arrangerte i Harstad kvart år i slutten av juni. Lokalavisa i kommunen er Harstad Tidende.
Portland i Maine
Portland er den største byen i den amerikanske delstaten Maine. Byen ligg ved atlanterhavskysten, i Cumberland County sør i delstaten. Portland er i dag det økonomiske og kulturelle senteret av Maine, og er eit populært turistmål på grunn av det historiske hamneområdet.
Harstad kommune
Forsvaret
Harstad er tidlegare forsvarsby med Trondenes leir som mellom anna viser fram Adolfkanonen frå den andre verdskrigen. Han huser eller har husa:
Portland i Maine
Historie
Portland har hatt fleire namn. Urfolka som først budde her kalla staden Machigonne, som tyder 'stor hals'. Britane som slo seg ned her i 1632 grunnla ein hamneby dei kalla Casco, seinare, i 1658, Falmouth. Byen blei lagd i ruinar av abenakiarane i 1675, og igjen i 1775 av britane under sjølvstendekrigen.
Harstad kommune
Bydelar og bygder
Harstad by har tolv bydelar: Trondenes, Sama, Harstadåsen, Skaret, Sentrum, Heggen, Seljestad, Harstadbotn, Åsby, Gangsås, Stangnes og Kanebogen.
Portland i Maine
Historie
Ein del av Falmouth kjend som The Neck ('Halsen'), blei bygd ut som hamneområde skild frå resten av byen, og fekk namnet Portland i 1786. Namnet stammar frå Isle of Portland i Dorset i England. Portland var delstatshovudstad i Maine frå staten blei medlem av USA i 1820 til 1832, då hovudstaden blei flytt til Augusta.
Harstad kommune
Bydelar og bygder
Desse tettstadane og bygdene, rekna sørover frå nordvest, ligg i kommunen: Kasfjord, Ervik, Hagan, Kilhus, Grøtavær, Lundenes, Alvestad, Medkila, Breivik, Ruggevik, Kilbotn, Nordvik, Melvik, Sørvik, Halsebø, Fauskevåg, Gausvik, Haukebø og Sandtorg.
Portland i Maine
Historie
I 1866 brann mykje av Portland ned til grunnen på den amerikanske sjølvstendedagen, 4. juli. Byen blei hovudsakleg bygd opp att i stein- og murbygningar.
Harstad kommune
Folketalsutvikling
Sidan kommunesamanslåingane i 1964 var Harstad kommune den nest største kommunen i Troms etter folketal.
Folketalsutvikling for noverande Harstad kommune frå 1930:
Alperschällihorn
Alperschällihorn er eit 3 036 meter høgt fjell i såkalla Splügener Kalkberge i den sveitsiske kantonen Graubünden. Fjellet ligg nord for bygda Splügen i Rheinwald, i aust ligg Sufers (der det høgaste punktet til fjellet er), medan nordsida høyrer til Safien.
Nord for Alperschällihorn ligg fjellskaret Alperschällilücke på 2 614 meter over havet, eit skar der ein kan gå mellom Sufers og Safien.
Til liks med heile Splügener Kalkberge er Alperschällihorn prega av eit uryddig steinlandskap der ein ofte høyrer dyn frå steinsprang.
Takayuki Sugiyama
Takayuki Sugiyama er ein tidlegare japansk fotballspelar.
Rendalen kommune
Rendalen er ein kommune i Innlandet fylke. Kommunen grensar i nordvest mot Alvdal og Tynset, i nord mot Tolga, i aust mot Engerdal, i sør mot Trysil og Åmot, og i vest mot Stor-Elvdal.
Rendalen kommune omfattar det meste av Rendalen, ein sidedal til Østerdalen. Kommunen omfattar i tillegg den nordlege delen av Storsjøen, store fjellområde aust for Rendalen og ein mindre del av sjølve Østerdalen. Naturen er karrig med mykje sandgrunn og furuskog. Kommunen er 3174 km2 stor, og er dermed den største i Sør-Noreg. Hovudnæringar er jordbruk og skogbruk, men òg turistnæringa aukar på. På Renåfjellet er det raskt veksande hyttefelt og alpinanlegg. Verdt å sjå i Rendalen er mellom anna Jutulhogget, Bull-museet, Fiskevollen og Sølen.
Supernova
Supernovaer er stjerner som eksploderer. Ein større variant vert kalla hypernova. Eksplosjonen skjer på slutten av stjerna sitt liv når det skortar på grunnstoff som kan fusjonerast med energigevinst (fusjonering av jern og tyngre grunnstoff krev energi). Avhengig av restmassen etter eksplosjonen er det att anten ei nøytronstjerna eller eit svart hòl.
Supernovaeksplosjonar spelar ei viktig rolle for danning og distribuering av tyngre grunnstoff i universet.
I 1054 oppdaga kinesiske astronomar ein supernova. Restane av denne dannar no Krabbetåka.
Fylkesveg 319
Fylkesveg 319 (Fv319) går mellom Stuabrua i Hof og Rundtom i Drammen. Veglengda er 54,6 km, av dette 46,8 km i Vestfold og 7,8 km i Buskerud.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Øyar i Montenegro
Øyane i Montenegro er relativt små og er ikkje så mange som i nabolandet Kroatia. Ein del av øyane ligg langs kysten av Adriahavet og i Kotorbukta, men ein finn òg ein del av dei i Shkodërsjøen. Dei største øyane er Ada Bojana og Vranjina som begge er 4,8 km² og ligg i Shkodërsjøen. Den høgaste øya er Vranjina som stig 296 meter opp av Shkodërsjøen. I sjøen er den største øya Sveti Nikola på 0,36 km². Ho er òg den høgaste øya til sjøs med ei høgd på 36 meter over havet.
Isorno-elva
Isorno er ei elv i Italia og Sveits og ei sideelv til Melezzo Orientale.
Elva spring ut i Italia nær Pioda di Crana. Ho renn gjennom Bagni, ein frazione i Craveggia, før ho renn inn i Sveits gjennom Onsernone, Mosogno, Isorno og Intragna, der ho munnar ut i Melezzo Orientale.
Dalen hennar er lett å nå frå Lugano, Bellinzona, Domodossola og Locarno og er ein av dei mest urørte i Sveits. Det er gjort forslag om å gjere dalen til ein nasjonalpark på lik linje med Engadin.
Kjelder
''
Lov Herren Katolsk salmebok
LOV HERREN er salmeboka til Den katolske kyrkja i Noreg. Ho vart utgitt i 2000. Redaksjonskomitéen var leia av Kjell Arild Pollestad.
Salmeboka er meint for liturgisk bruk, i messer og tidebøner. Salmesongen, slik han er kjend frå protestantiske kyrkjer, har tradisjonelt hatt liten plass i den katolske messa. Då det 2. Vatikankonsil opna for bruk av folkespråket i liturgien, opna det også for songar på nasjonale språk.
Som ei universell kyrkje har den katolske kyrkja hatt som mål å vise kyrkjeleg mangfald i salmeutvalet. Boka har difor med salmar av lutherske prestar som Petter Dass, Kingo og Grundtvig, og boka har tekstar skrivne av Vinje, Øverland, Halldis Moren Vesaas, Åse-Marie Nesse, Jakob Sande og Edvard Hoem. Redaksjonskomitéen har meint at det ikkje er diktarens konfesjon som avgjer om ein salme er katolsk eller ikkje, men sjølve innhaldet i versa.
Den katolske salmeboka er redigert på bokmål, og hovudvekta av salmetekstane er på bokmål. Men LOV HERREN har også ein del salmar og messeledd på latin, på høgnorsk og på nynorsk.
Musikalsk følgjer den katolske salmeboka same prinsipp som Norsk Salmebok, ved at melodiane i størst mogleg grad er notert i opphavleg form, og ikkje som i Landstads reviderte salmebok i utjamna rytme. Boka har også nyskrivne melodiar, komponert av Arne Nordheim, Egil Hovland, Trond Kverno og Wolfgang Plagge.
Trykk
Innanfor fysikken er trykk (symbol: p) definert som kraft per areal på ei flate normalt til kraftretninga. SI-eininga for trykk er pascal Pa, men mange andre einingar finst. Til dømes bar, millimeter kvikksølv (mmHg) og atmosfære (atm).
Matematisk:
der:
Trykk blir overført normalt på kvart punkt av faste grenser eller langs vilkårlege delar av væsker. Det er ein av dei mest grunnleggande storleikane innan termodynamikk og er tett knytt opp mot volum.
Døme
Ein kan presse ein finger mot ein vegg utan å lage merke. Den same fingeren kan derimot lett presse ein teiknestift inn i veggen, sjølv om krafta er den same. Teiknestiften utøver større trykk fordi krafta blir fordelt utover eit mykje mindre areal.
Relativt trykk eller overtrykk
For gassar blir trykket av og til målt relativt til lufttrykket. Om trykker er høgare enn lufttrykket vert det kalla overtrykk, og er det mindre vert det kalla undertrykk. Eit døme på dette er luft i bildekk, som ein t.d. kan sei blir målt til 220 kPa. Dette kan då eigentleg bety 220 kPa over lufttrykket. Sidan lufttrykket ved havnivå om lag er 100 kPa, er det verkelege trykket i bildekket derfor 320 kPa. I tekniske arbeid blir dette skrive som «eit overtrykk på 220 kPa».
Trykk som ein skalar storleik
I ein statisk gass virkar det ikkje som om gassen flyttar på seg. Dei individuelle molekyla i gassen er derimot i konstant rørsle. Fordi det er snakk om ekstremt mange molekyl og fordi rørsla til kvart molekyl har ei tilfeldig retning merkar vi ikkje rørsla. Visst vi stenger gassen inn i ein boks kan vi måle trykket i gassen frå alle molekyla som kolliderer med veggane i boksen. Trykket vil vere det same overalt inne i gassen. Derfor er trykket ein skalar storleik, og ikkje ein vektorstorleik. Den har ein storleik, men ingen retning. Trykket virkar i alle retningar innanfor ein gass. På overflata av ein gass virkar trykkrafta normalt på overflata
Ein storleik som er knytt til trykk er stresstensoren σ som knyter vektorkrafta F til vektorarelaet A via
Denne tensoren kan delast opp i ein skalar del (trykk) og ein vektor kalla skjer. Skjertensoren gjev krafta i retningar parallelt til overflata, vanlegvis på grunn av viskositet eller friksjonskrefter. Stresstensoren blir av og til kalla trykktensor, men vidare nedover vil vi berre referere til trykket som skalart trykk.
Trykket sine kinetiske eigenskapar
I 1738 publiserte den sveitsiske fysikaren og matematikaren Daniel Bernoulli Hydrodynamica som la grunnlaget for den kinetiske teorien til gassar. Her viste Bernoulli at gassar består av mange molekyl i rørsle i alle retningar, og at når molekyla treffer ei overflate merkar vi det som trykk, og den kinetiske energien i rørsla deira merkar vi som varme.
Negative trykk
Trykk blir vanlegvis skrive med positive verdiar, men i visse situasjonar kan ein få negative trykk:
Hydrostatisk trykk
Hydrostatisk trykk er trykk som kjem av vekta til ei væske.
Linux Game Publishing
Linux Game Publishing (òg referert til som LGP) er eit programvareselskap basert i Nottingham i England. Dei selger PC spel som køyrer på operativsystemet Linux.
Selgskapet blei skipa i 2001 av Michael Simms då det liknande firmaet Loki Software gjekk konkurs.
Trykk
Hydrostatisk trykk
der:
Sjå òg Pascal si lov.
Stagnasjonstrykk
Stagnasjonstrykk er trykket ei væske utøver når den blir tvungen til å stoppe. Sjølv om ei væske som strøymer med stor fart vil ha lågare statisk trykk, kan den ha stort stagnasjonstrykk viss den blir tvungen til å stå i ro. Statisk trykk og stagnasjonstrykk er knytt til machtalet til væska. I tillegg kan høgdeskilnadar føre til forskjellig trykk i væska. Sjå Bernoullilikninga (merk: Bernoullilikninga gjeld berre for inkompressibel straum).
Eining
SI-eininga for trykk er pascal (Pa) og er lik ein newton per kvadratmeter (N·m-2 eller kg·m-1·s-2). Dette er eit spesielt namn for eininga som blei gjeve i 1971. Før det var trykket i SI-eininga N/m².
Trykk blir av og til uttrykt som kp/cm², pond/cm² eller p/cm². Kilopond er derimot ikkje brukt i SI-systemet i det heile tatt. Krafteininga i SI er newton (N).
Standardatmosfære (atm) er ei eining som òg blir ein del brukt. Den er om lag lik normalt lufttrykk ved havnivå og er definert som
Fordi trykket kan forflytte ei søyle med væske i eit manometer, kan trykket målast ved kor høgt væska står i ei søyle. Dei mest brukte væskene er kvikksølv og vatn. Kvikksølv har større tettleik enn vatn, og ein kan derfor bruke kortare søyler (og dermed mindre manometer). Trykket som virkar på ei væskesøyle med høgd h og tettleik ρ er gjeven ved den hydrostatiske likninga: p = hgρ.
Væsketettleik og lokal gravitasjon kan derimot variere frå stad til stad, så denne målemetoden kan av og til vere noko unøyaktig. Slike målemetodar blir sjeldan brukt i fysikken lenger, men er i bruk innan visse område. Blodtrykk blir til dømes målt med manometer dei fleste stader i verda. Dykkarar bruker òg manometrimetoden i tommelfingerregelen om at trykket ti meter ned i vatnet om lag er ein atmosfære.
Ikkje-SI einingar som er eller har vore i bruk:
Overflatetrykk
Det finst ein todimensjonal analog til trykk - ei sidekraft per lengdeeining på ei linje normalt på krafta.
Symbolet for overflatetrykk er π og har mange av dei same eigenskapane som tredimensjonalt trykk. Eigenskapar til kjemikaliar på overflata kan undersøkast ved å måle trykket og isotermar på overflata som ein todimensjonal analog av Boyle si lov, πA = k, ved konstant temperatur.
Savinja
Savinja er ei elv nordaust i Slovenia som hovudsakleg renn gjennom Øvre og Nedre Savinjadalen (slovensk Zgornja i Spodnja Savinjska dolina) og gjennom byane Celje og Laško. Savinja er den største elva i Kamnik-Alpane. Ho munnar ut i Sava ved byen Zidani Most. Ho har ofte medført flaum, som i 1960-åra, 1990 og 1995. Savinja er 96 km lang.
Elva oppstår ved Rinkafossen, som renn gjennom eit regulert område i den nedre delen av Logarskadalen, der ho renn saman med Jezera og vert Savinja. Denne kjelda er erklært ein naturarvstad, og Rinkafossen er ein av dei mest kjende i Slovenia. Fossefallet er det høgaste av 20 fossar i Logardalen og vert vitja året rundt. Om vinteren er staden populær hos isklatrarar.
Dei største sideelvane til Savinja er Lučnica ved Luče, Ljubnica ved Ljubno, Dreta ved Nazarje, Paka ved Šmartno ob Paki og Ložnica og Voglajna med Hudinja ved Celje.
Vasskvaliten er rekna som førsteklasses ved Radmirje, men fell så gradvis til andre og tredje klasse.
Frå Ljubno vart det vanleg med tømmerfløyting på elva fram til 1950-åra. Det finst eit monument av ein tømmerfløytar (Splavar) ved elva i Celje.
Ringsaker kommune
Ringsaker er ein norsk kommune i Innlandet fylke. Kommunen grensar i nord mot Lillehammer, Øyer og Stor-Elvdal, og i aust og sør mot Hamar. På motsett side av Mjøsa i vest ligg Gjøvik kommune. Ringsaker er den folketrikaste kommunen i Innlandet. Fram til fylkessamanslåinga i 2020 var Ringsaker del av Hedmark fylke. Lokalavisa Ringsaker Blad kjem ut i Moelv.
Ada Bojana
Ada Bojana (tyder «Øya Bojana») er ei øy i kommunen Ulcinj i Montenegro.
Øya ligg i elvedeltaet til elva Bojana (eller Buna). Ho er ei kunstig øy som oppstod då eit skip sokk ved munningen til Bojana og avleiringar frå elva samla seg kring skipet. Ho ligg heilt sør i Montenegro og berre Bojana sjølv skil ho frå Albania.
Øya har ei trekanta form og grensar til Bojana på to sider og til Adriahavet i sørvest. Ho har eit areal på 4,9 km².
Øya er ein populær turistdestinasjon med ei 3 km lang sandstrand og mange fiskerestaurantar.
Craig Thomas
Craig Thomas var ein walisisk forfattar av spaningsbøker som var mest kjend for bøkene sine om den fiktive personen Mitchell Gant. Boka Firefox frå 1977 vart seinare til film, med Clint Eastwood som regissør, produsent og hovudrolleinnehavar.
Arnold Scholten
Arnold Scholten er ein tidlegare nederlandsk fotballspelar.
Han spela for klubben JEF United Ichihara.
Katič
Katič er ei lita øy i Adriahavet i kommunen Budva i Montenegro.
Han ligg like utanfor byen Petrovac. I lag med den andre litle øya Sveta Nedelja er ho ein attraktiv stad for dykking.
Solvorn kyrkje
Solvorn kyrkje står i bygda Solvorn på vestsida av Lustrafjorden, i Luster kommune i Vestland, og er ei langkyrkje frå 1883. Arkitekt for kyrkja var Waldemar Hansteen og utforminga er påverka av stavkyrkjene.
Solvorn kyrkje er soknekyrkje i Solvorn sokn i Sogn prosti. Den noverande kyrkja erstatta ei tømra kyrkje frå kring 1600, som i sin tur erstatta ei stavkyrkje som fyrste gong er nemnd i kjeldene på 1300-talet. Grunnen til at det vart bygd ny kyrkje i Solvorn i 1883 var dels at gamlekyrkja var i dårleg stand, og dels at ho var vorte for lita. Urnes sokn var då vorte nedlagd og dei som før hadde sokna til Urnes stavkyrkje skulle i staden sokne til Solvorn-kyrkja.
Regionar i Peru
Den politiske inndelinga av Peru i regionar har endra seg frå tid til anna etter at nasjonen fekk sjølvstende frå Spania i 1821. Grunngjeving for endringar har vore desentralisering av administrasjon og auke i folkesetningar, særleg i Lima.
Noverande inndeling
Frå november 2002 finst det 25 regionar (regiones; singular: región). Dei er vidare delt inn i 194 provinsar som igjen er delt inn i 1821 distrikt i Peru.
Limaprovinsen ligg sentralt på kysten av landet er unik på det viset at han ikkje høyrer til ein av dei 25 regionane. Lima metropol, nasjonshovudstaden, ligg i denne provinsen.
Hamnebyen Callao derimot er både ein region og ein provins (Den konstitusjonelle provinsen Callao) i Peru.
Bakgrunnsstoff
Peru Peru
Musikkstykket Atom Heart Mother
«Atom Heart Mother» er eit musikkstykke av det britiske bandet Pink Floyd, komponert av heile bandet og Ron Geesin for albumet med same namn. Stykket tok opp ei heil vinylside og er det lengste udelte stykket til Pink Floyd med 23 minutt og 44 sekund, 11 sekund lenger enn «Echoes». Pink Floyd framførte stykket på konsertane sine mellom 1970 og 1972, stundom med blåsarar og kor i 1970–71.
Innspeling og komposisjon
Songen var den siste Pink Floyd-komposisjonen der nokon utanfor bandet stod oppført som medlåtskrivar før 1979 (om ein ser bort Clare Torry sine bidrag til «The Great Gig in the Sky», som ho er blitt tilskriven for i seinare tid etter eit forlik med Pink Floyd).
Garand-rifle
Garand-rifla (formelt namn: United States Rifle, .30 Caliber, M1) er ei amerikansk, halvautomatisk rifle. Ho erstatta Springfield-rifla i 1936 og var i teneste i den amerikanske hæren til ho vart erstatta av M-14 i 1958. Ho hadde kaliber 7,62x63mm, det same som i Springfield-rifla (også kalla .30-06), og eit magasin med plass til 8 skot innebygd.
Musikkstykket Atom Heart Mother
Konsertframføringar
Eit seinare arrangement utan blåsarar eller kor og kutta ned frå 25 minutt til femten utan «kollasjen» og avslutninga, vart verrande i konsertrepertoaret til bandet fram til 1972. Dei første konsertutgåvene av The Dark Side of the Moon i Brighton vart stoppa halvvegs og etter ein pause spelte bandet Atom Heart Mother i staden for. Siste gongen Pink Floyd framførte verket var 22. mai 1972 på Olympisch Stadion i Amsterdam i Nederland.
Garand-rifle
Garand-rifla vart bruka i både andre verdskrigen og Koreakrigen, pluss noko bruk under Vietnamkrigen. Ho var òg i bruk i den norske hæren i ein periode etter andre verdskrigen. Ho er framleis i bruk i enkelte drilltroppar, blant anna Garden sin drilltropp.
Musikkstykket Atom Heart Mother
Konsertframføringar
Den 14. og 15. juni 2008 framførte Geesin «Atom Heart Mother» med det italienske hyllestbandet Mun Floyd på tok konsertar under Chelsea Festival. Geesin introduserte det med ein historie og eit slideshow. Med på framføringa var kammerkoret Canticum, og hornspelar og cellisten Caroline Dale, som har arbeidd med Gilmour. På den andre konserten vart Gilmour med på scenen for framføringa, då stykket vart strekt ut til 30 minuttar.
Garand-rifle
Etter moderne målestokk har Garandrifla enkelte svakheiter, blant anna ladeløysinga. Patronane var sette 8 stykke saman i ei open metallramme, kalla «clip» på engelsk og laderamme på norsk. Ved avfyring av det siste skotet i ei laderamma, vart denne kasta ut av magasinet med ein særeigen «pling»-lyd. Det var frykt for at fienden skulle høyre denne lyden og vite at vedkomande soldat ikkje hadde meir ammunisjon i våpenet. (Denne frykta var nok ugrunna, med all støyen i strid og at bruk av laderamma gjorde at rifla vart ladd på ny rimeleg raskt.) I tillegg kunne eit fullt magasin òg bli sendt ut ved ein feil av denne mekanismen. Mekanismen tillet dessutan ikkje at ein kunne etterlade våpenet med enkelt-patronar. Infanteristar løyste derimot dette problemet ved å avfyre dei siste par gjenverande skota, og deretter lade eit nytt clip.
Kjelde: Bokmålswikipediaen, art. M1 Garand.
Musikkstykket Atom Heart Mother
Seksjonar
Stykket er delt inn i seks delar, og det er noko usemje om når dei forskjellige delane startar. Tidene i parentes er tidene som flest personar meiner er dei riktige.
Breast Milky (5:25-10:12)
Like etter gitarsoloen startar eit fem minutt langt korparti i lag med orgelet til Wright og trommene til Mason.
Mother Fore (10:12-15:32)
Ein enkel improvisasjon, ikkje ulik parti i «Echoes» på Meddle og «Any Colour You Like» på The Dark Side of the Moon. Dette partiet inneheld den andre gitarsoloen i songen, men er meir bluesaktig enn den første. Etter ei stund kjem koret tilbake og syng lydar som høyrest ut som «Tea, toast, coffee, yeah» og «Sa sa sa sa sa sausage rrrrrrrroast beef». Songen byggjer seg så sakte opp til hovudtemaet med blåsarane frå introen.
Funky Dung (15:32-17:43)
Det første av to meir bråkete stykke av songen, og inneheld mange lydar i høg tone. Etter ei stund kan ein høyre ei forvrengd stemme som seier «Here is a loud announcement», om lag 10 sekund før neste seksjon startar.
Houat
Houat (Enez Houad på bretonsk) er ei lita øy ved sørkysten av Bretagne og er ein del av departementet Morbihan. Ho ligg ved inngangen til Baie de Quiberon, og har ei «tvillingøy» kalla Hoëdic. Øya er òg ein eigen kommune.
Musikkstykket Atom Heart Mother
Mind Your Throats, Please (17:43-19:49)
Dette er det andre meir bråkete stykket, men brukar forskjellige instrument og parti som tonar inn og ut. Mange av desse er små utdrag frå tidlegare parti i stykket. Slutten av partiet byggjer seg opp mot det siste temaet, og like før det startar kan ein høyre ei forvrengd stemme rope «Silence in the studio!». Temaet i stykket vert spelt om att, før det heile roar seg ned til neste seksjon.
Remergence (19:49-23:44)
Dette stykket er ein reprise av bratsjsoloen etterfølgd av ein ny slidegitarsolo. Dette fører fram mot den klimatiske slutten der koret, blåseinstrumenta og heile bandet er med på hovudtemaet. Det heilar endar med ein svært lang tone.
Houat
Øya er 5 km lang, og 1,5 km på det breiaste. Øya består stort sett av granittklippar, bortsett frå lange sandstrender med sanddyner på austkysten.
Musikkstykket Atom Heart Mother
Arbeidstitlar
Arbeidstitlane for dette stykket endra seg nokre gonger under skrivinga og innspelinga. Då det første hovudtemaet vart komponert kalla David Gilmour det «Theme from an Imaginary Western». Den første arbeidstittelen for heile stykket var «Epic», skriven for hand av Ron Geesin på toppen av det originale notearket hans. Verket vart introdusert 27–28. juni 1970 ved Bath Festival of Blues and Progressive Music som «The Amazing Pudding».
Houat
Houat er staden der handlinga i boka The Portrait (2005) av Iain Pears er lagt.
Musikkstykket Atom Heart Mother
Arbeidstitlar
I juli 1970 peika Ron Geesin Roger Waters mot utgåva av Evening Standard frå 16. juli 1970 og bad han finne ein songtittel i avisa. Waters såg ein artikkel om ei gravid kvinne som hadde fått ein atomdriven pacemaker. Overskrifta var «Atom Heart Mother Named».
Andre versjonar
Ei forkorta utgåve av stykket vart vurdert for albumet Echoes: The Best of Pink Floyd, men kom ikkje med på den endelege sporlista. Fleire konsertopptak og tidlege versjonar av stykket finst i plateboksen The Early Years 1965–1972 i både lyd og video.
Mottaking
Medan bandet sjølv sidan har uttrykt seg negative om både stykket og albumet, har andre, som Irving Tan frå Sputnik Music snakka varmt om stykket. Tan har skildra suiten som «eit utruleg fokusert og velskrive stykke lounge-musikk – trass i at bandet hevdar det motsette».
Medverkande
med:
Fangeleiren ved Guantánamobukta
Fangeleiren ved Guantánamobukta er ein fangeleir, under jurisdiksjonen til USA, på marinebasen i Guantánamobukta på Cuba. USA vil ikkje gje fangane status som krigsfangar eller fangar underlagt sivile domstolar. Dette har, saman med rapportar om utstrekt bruk av tortur, mishandling og langvarig internering, gjort fangeleiren svært omstridt.
Fangeleiren ligg på ein marinebase som USA har drive sidan 1902, men fangeleiren vart ikkje oppretta før i 2002. Fangeleiren har tre leirar på basen: Camp Delta (med Camp Echo), Camp Iguana og den nå stengde Camp X-Ray.
Fangeleiren held menneske som er tekne til fange under den såkalla krigen mot terror, som USA sette i gang etter terroråtaka mot landet i 2001. Nokre av dei er mistenkte for å stå i ledetog med al-Qaida. Resten av fangane er av andre årsaker tekne til fange under krigen.
USA har klassifisert alle fangane i fangeleiren som ulovlege fiendtlege stridande (illegal enemy combattants.) Denne klassifiseringa gjev dei ikkje status som krigsfangar. Sidan dei ikkje sit fanga på amerikansk territorium, har USA heller ikkje villa gje dei andre rettar som dei har krav på etter Genèvekonvensjonen. Bush-administrasjonen oppretta militære Combatant Status Review Tribunals som har gjennomgått statusen til fangane.
Frå 2004 har fangetalet på Guantánamo vorte redusert. USA har heller satsa på å fengsle terrormistenkte og krigsfangar i leirar i m.a. Afganistan.
Talet på fangar var høgast i 2003, med 680 fangar frå rundt 40 land. I desember 2006 var det 395 fangar på Guantanamo-basen, og i november 2009 om lag 215. Dei fleste av dei som er fengsla på Guantánamo, er fengsla utan tiltale eller dom. Av 775 fangar sidan 2001, så har 3 blitt dømde ( David Hicks, Salim Hamdan og Ali al-Bahlul ). Det 5. sjølvmordet blant fangar skjedde i juni 2009.
Tvangsfôring har skjedd.
Avgjorte saker
Trass i at fangane nektast status som krigsfangar, vert sakene handsama av militære domstolar. 3 fangar av 775 sidan 2001, er til no dømde (pr. april 2010):
Tiltalen mot Abd al-Rahim al-Nashiri er fråfalt etter skriftleg ordre frå president Barack Obama. 5.februar 2009.
Elveniauga
Elveniauga er ein niaugeart som finst i elvar langsmed den europeiske atlanterhavskysten frå Middelhavet i sør og nord til Bergen. Arten er òg utbreidd i Austersjøen. Han høyrer til dei meir økonomisk viktige artane av kjevelause fiskar, og vert rekna som ein delikatesse mange stader i vest-Europa.
Kjenneteikn
Elveniauga er bronsebrunt eller grønaktig til grått på ryggen, lysare med tonar av grønt på sidene og kvitaktig med mørke prikkar på buken. Ein kan skilja det frå bekkeniauga på at det har klart definerte mellomrom mellom ryggfinnane.
Storleiken varierer frå 20 cm opp mot ein halv meter, med registrert maksimalvekt på 150 g.
Levesett
Elveniauga lever stort sett anadromt, men finst òg i reine ferskvassbestandar mellom anna i Mjøsa. Dei vaksne fiskane lever stort sett i brakkvatn, i elvemunningar eller i havet, men ikkje så langt frå land som havniauga. Til skilnad frå mange andre niaugo lever dei ikkje parasittisk; dei berre bit små stykke av byttefisken sin for så å symja med ein gong. Larvene et mikroalgar, detritus, små makk og planktonkreps.
Gytetida er i april-juni. Fisken grev gytegrop på sand- eller grusbotn i rennande vatn med vassføring på 1–2 m/s. Dei gyt i grupper; gytegroper med opp til 50 individ er registrert. Etter fullført gyting døyr dei vaksne i løpet av to veker.
Larvane klekker ut or egga etter 10-14 døger, og ligg nedgravne i 3-6 år før dei vert vaksne.
Ibestad kommune
Ibestad (nordsamisk Ivvárstáđiid) er ein øykommune i Troms-området i Troms og Finnmark fylke. Det er øyene Andørja og Rolla som utgjer kommunen. Over fjordane som omgjev øyene ligg kommunane Senja og Dyrøy i nord, Salangen i nordaust, Lavangen og Gratangen i aust, Skånland i sør, og i vest ligg Harstad.
Det er undersjøisk vegsamband mellom Rolla og Andørja via Ibestadtunnelen som går under sundet Bygda. Frå Andørja er det brusamband til fastlandet over Mjøsundbrua.
Folketalsutvikling
Folketalsutvikling for noverande Ibestad kommune frå 1930: a ''Dette talet omfattar ikkje ein del av øya Rolla som var del av Skånland kommune fram til kommunesamanslåingane i 1964, då han vart overført til Ibestad kommune. Dette området hadde då 143 innbyggjarar.''
Politikk
Resultat frå kommunevalet 2007
Sutla
Sotla (slovensk) eller Sutla (kroatisk) er ei elv som renn gjennom Slovenia (Podčetrtek kommune) og Kroatia (Zagorska Sela kommune), og det meste av elva dannar landegrensa mellom dei to landa. Ho er ei av sideelvane til Sava, som igjen er ei sideelv til Donau.
Provinsparken Sotle ligg ved breidda av elva.
Ryohei Nishiwaki
Ryohei Nishiwaki er ein tidlegare japansk fotballspelar.
Cephalaspidomorphi
Cephalaspidomorphi er ei gruppe kjevelause fisk med enkle naseopningar. Dei fleste kjende medlemmane av gruppa var pansra fisk som levde i devon- og silurtida for om lag 400 millionar år sidan, men mange meiner at òg niaugene som lever i dag høyrer med i gruppa.
Slektskapen til dei ulike fossile fiskane innanfor gruppa er uklårt, og somme meiner ho kanskje kan vera parafyletisk: Sidan somme av dei fossile artane har para finnar, trur ein del forskarar at dei virveldyra som har kjevar stammar frå ho. Namnet vert likevel brukt jamleg, i dag særleg i samband med niauger.
Julia-elva
Julia (retoromansk Gelgia) er ei elv i kantonen Graubünden aust i Sveits. Ho er ei sideelv til Albula-elva, som ho møter i Tiefencastel. Vegen til Julierpasset følgjer Juliadalen.
Vegueros
Vegueros er eit cubansk sigarmerke, utvikla i 1996. Heile sigaren vert produsert i Vuelta Abajo.
Mitsuteru Watanabe
Mitsuteru Watanabe er ein tidlegare japansk fotballspelar.
Han spela for klubbane Kashiwa Reysol, Gamba Osaka og Yokohama FC.
Vestre militærdistrikt i Russland
Dei strategiske rakettstyrkane har òg ein armé innafor militærdistriktet sine grenser, men heller ikkje her har OSK-en mynde - korkje i fred eller krig.
Hovudkvarteret er i den gamle generalstabsygningen i St. Petersburg på den nordlege enden av slottsplassen til Vinterpalasset.
Samansetjing
Militærdistriktet eller OSK-en har ei rekkje direkte underlagde einingar:
Militær kommando og kontroll
OSK Vest vil ha desse landkomponentane på operasjonelt nivå: Operativ gruppe med russiske styrkar i Transnistria med HK i Tiraspol.
Luftkomponent
Marinekomponentar
Hoëdic
Hoëdic (offisielt Hœdic og på bretonsk Edig) er ei øy sør for Bretagne i Frankrike. Ho er òg ein eigen kommune i departementet Morbihan. «Tvillingøya» Houat ligg like ved.
Øya har 117 innbyggjarar (1999) og eit areal på 2,08 km²
Stange kommune
Stange er ein kommune i Innlandet fylke. Han ligg mellom Mjøsa og Morskogen med Hamar i nord, Løten i nordaust, Våler og Åsnes i aust og fylkesgrensa mot Akershus fylke med kommunane Nord-Odal og Eidsvoll i sør.
Stange blei danna i 1964 då tidlegare Stange kommune blei slått saman med Romedal kommune.
Stange er ein viktig jordbrukskommune. Kommunevåpenet frå 1986 viser ein ard i sølv på grøn bakgrunn.
Blandaball
Blandaball, lokal uttale blainnabaill, er ein fiske- og potetrett frå Romsdalskysten og Ytre Nordmøre og Fosen. Blandaball er sfærisk av form og det er vanleg å plassere feite (bitar av feitt frå mageområdet på sau (eller evt. flesk av gris)) i sentrum av blannaballen, som er grå av let. På grunn av at ikkje alle likar feite i ballen er det vanleg at nokre ballar vert laga utan feite og for at det skal vera mogeleg å kjenne dei att har dei ei avlang form og vert difor kalla langball. Baill er spesielt populær mat i Kristiansund og skjemtegaukar kallar ofte byen for Baillsund.
Romsonden Akatsuki
Akatsuki ('daggry' på japansk) er ein JAXA-sonde som går i bane kring Venus. Hovudraketten til sonden fungerte ikkje då sonden skulle plassera seg i bane kring Venus i desember 2010, og fyrst på den andre freistnaden 7. desember 2015 gjekk Akatsuki inn i bane kring Venus.
Sonden har mellom anna som mål å studera dynamikken i venusatmosfæren og å leita etter spor etter vulkansk aktivitet og lyn på Venus.
Sora
Poljanska Sora er 43 km lang medan Selška Sora er 32 km. Dei renn saman i Škofja Loka og renn saman som Sora i 9,2 km til Medvode, der elva renn ut i Sava. Tek ein med Poljanska Sora, den lengste av kjeldeelvene, er Sora 52 km lang. Dette gjer henne til den 15. lengste elva i Slovenia.
Elohim
El, Eloah og Elohim
Ordet «Elohim» kjem frå ’el, som tyder 'Gud' i fleire semittiske språk og er truleg eit av dei eldste semittiske orda for guddom. Kvar ordet «’el» kjem frå, er ikkje heilt klart. Det er ofte knytt til ordet ’yl (eller ’wl), som er brukt for å skildra nokon eller noko som har makt. Men det er ikkje sikkert at «'el» kom frå ’yl. Nokre forskarar, til dømes Lous Hartman og David Sperling, peiker på at det òg kunne ha hendt at ordet ’yl kom frå det vanlege ordet for guddom, sidan å vera mektig er eit av dei viktigaste eigenskapane til ein gud. Elohim er fleirtal av eloah, som er ei lenging av ''elæ’æ.
Namna i Bibelen og andre semittiske kjelder
I Bibelen er namnet «’elohim» mykje vanlegare enn «’el» eller «’eloah». «’El» er mest brukt i eldre dikt og salmar, eller i dikt som er skrivne for å høyrast gamalmodige ut. «’El» er meir brukt enn dei andre orda i samband med eigenskapsord (til dømes i uttryk som «ein brennhuga Gud» eller «ein mild og nådig Gud»). «’El» er òg brukt når bibelen set den guddommelege i motsetnad til det menneskelege, til dømes i Job 25:4; som den fyrste delen av andre namn til Gud, til dømes 'El Sjaddai; og i menneskenamn, til dømes Elias og Israel.
«’Eloah» er sjeldan brukt i Bibelen, bortsett frå i Jobs bok. «Elohim» er brukt svært ofte. Ein finn ordet meir enn 2000 gongar i Bibelen. Ordet er òg brukt for å skildra noko som er overnaturleg eller drusteleg, til dømes kongehuset som stammar frå David.
Både «elohim» og «’el» vert brukt i Bibelen i samband med andre gudar enn den jødisk-kristne Gud, til dømes gudar eller gudinner som andre folk dyrkar, eller heidenske gudar. «Eloah», som motsats, er nesten aldri brukt om andre gudar enn den jødisk-kristne Gud.
Dei tilsvarande orda er òg brukt i andre semittiske kjelder. Ord som svarar til «eloah» på andre språk inkluderer det arameiske ordet ’elah og det arabiske ’ilah. I ugarittisk er «El» namnet til den høgaste guden. El er hovdingen over alle andre kanaanittiske gudar. Det var han som skapte jorda og alle skapningar. Han er ættefaren til alle andre gudar og gudinner. Men, sjølv om han er skildra som den høgaste guddommen, spelar han ikkje ei stor rolle i dei kanaanitiske mytene som me i dag veit om.
Bruk av feirtalsforma
Det har vore mykje forsking rundt kvifor hebraisk bruker eit ord i fleirtal om éin Gud. Nokre forskarar knyter det til andre abstrakte substantiv som er brukt i fleirtal, til dømes zekunim, 'alderdom', og seiar dimed at «Elohim» i opphav tydde 'Guddommen'. Andre knyter det til ein general kanaanittisk sedvane. Dei seiar at det var ein tendens til monoteisme i Midtausten, slik at ein gud kunne verta kalla 'gudane mine' eller 'herrane mine', og at bruk av «Elohim» for Israel sin Gud var ein del av denne tendensen.
Kjelder
אלוהים (יהדות)
Lotteri- og stiftelsestilsynet
Lotteri- og stiftelsestilsynet er eit statleg organ med to underliggjande fagtilsyn med felles direktør og administrasjon. Nær 70 personar er tilsett i organisasjonen. Lotteritilsynet blei oppretta 1. januar 2001 og er eit tilsynsorgan for forvaltning og kontroll av private lotteri og statlege pengespel. Bakgrunnen var eit ønske frå Stortinget om å få betre kontroll med den veksande marknaden for spel og lotteri i Noreg.
Frå 1. juni 2014 er Lotteritilsynet delt i to avdelingar – ei avdeling for pengespel og ei for frivilligheit.
Stiftelsestilsynet blei oppretta 1. januar 2005 og har no ansvaret for tilsyn med og kontroll av alle stiftelsar i Noreg etter stiftelseslova. Dette ansvaret var tidlegare knytt til Fylkesmannen. Det er om lag 7600 stiftelsar i Noreg.
Administrasjon, kommunikasjon, samt teknisk utvikling og drift støttar fagavdelingane med personalpolitikk, økonomi, kommunikasjon samt teknisk utvikling og drift.
Lotteri- og stiftelsestilsynet ligg i Førde i Sogn og Fjordane, med Kulturdepartementet som overordna fagdepartement. Det er Kulturdepartementet som legg rammene for arbeidet gjennom årlege tildelingsbrev.
Huánuco-regionen
Huánuco-regionen (spansk Región Huánuco, quechua Wunuku suyu) er ein region i det sentrale Andes i Peru. Han har grenser mot La Libertad, San Martín og Loreto i nord, mot Ucayali i nord og aust, mot Pasco-regionen i sør og mot Lima-regionen og Ancash-regionen i vest.
Huánuco-regionen er på 36 887 km² og har 776 727 innbyggjarar (2000). Regionhovudstaden er Huánuco.
Geografi
Regionen ligg aust for vasskiljet, elvene her drenerer nordaust mot regnskogen i Amazonas. Medan dei største areala av Huánuco ligg i fjellområde og høg jungel, har Puerto Inca-provinsen lengst i aust tropisk regnskog med den lågtliggande Pacheteadalen, kor botnen med Pacheteafloden ligg på under 200 moh. Andre viktige elver Huallaga og Marañón. Høgste fjella er snødekte: Yarupajá (6617 moh.), Stula Grande (6344 moh.) og Jirishjanca (6094 moh.). Vegen mellom provinshovudstaden La Unión i Dos de Mayo-provinsen og kystbyen Barranca i Ancash-regionen går gjennom passet Abra Yanashalla på 4720 moh.
Økonomi
Variasjon i klima og økosystem gjer at potensialet for eit differensiert jordbruk er stort, her er store kaffiplantasjar, te, potet, mais, bananar, appelsinar, yucca og kveite er andre viktige jordbruksprodukt i regionen. I tropiske dalar vert kokabusken kultivert for produksjon av kokablad. Her er dyrehald av gris og sau og skogbruket og turismen er næringar i vekst. Gruveverksemda tek ut sølv, sink, bly og kopar. Her finst og døme på akvakultur.
Historie
Daniel Alomía Robles som komponerte «El Cóndor Pasa» kom frå denne regionen.
Politisk inndeling
Regionen er delt inn i 11 provinsar som igjen er delt inn i til saman 75 distrikt. Liste av namn på provinsane med provinshovudstadnamn i parentes:
Hafslo kyrkje
Hafslo kyrkje står på nordsida av Hafslovatnet i bygda Hafslo i Luster kommune i Vestland fylke og er ei langkyrkje frå 1878. Arkitekt for kyrkja var J. Faye.
Kyrkja er soknekyrkje i Hafslo sokn i Indre Sogn prosti. Dagens kyrkje erstatta Hafslo stavkyrkje frå kring 1200, som var vorte for lita.
Mamula
Mamula eller Lastavica er ei lita øy i Adriahavet sørvest i Montenegro i kommunen Herceg Novi.